Eesti Entsüklopeedia (1932–1937)/Käsu Hans
Käsu Hans (Hans Kes), vanimaid eesti soost kirjamehi, pärit Tartumaalt Puhja kihelkonnast, kus ta oli a-il 1700-30 köstriks ja koolmeistriks. Kirjutas nutulaulu Tartu linna hävitamise kohta (venelaste poolt a. 1708). Laul on tartu-võru-murdeline, sisaldab 32 8-realist salmi, millest igaüks lõpeb sõnadega: Oh! ma vaene Tardo-liin!" Algtekst on läinud kaotsi, vanim ärakiri on Tartu Jaani kiriku raamatust.